|  |  |  |
| --- | --- | --- |
| **Priloga št. 3: Vzorec pogodbe o vključitvi osebe v izvajanje programa socialne aktivacije+** | | |
| **NAZIV,** naslov, ki ga zastopa \_\_\_\_\_\_\_\_\_\_ | |
|  | |
| matična številka iz PRS: | … |
| davčna številka: | (SI) … |
| podračun/TRR: | SI56 …, odprt pri UJP/… |

(v nadaljevanju: **upravičenec**)

in

|  |  |
| --- | --- |
| Ime in priimek osebe, naslov | |
|  | |
| EMŠO: |  |
| davčna številka: |  |
| transakcijski račun: | SI56 |

(v nadaljevanju: **udeleženec**)

skleneta:

**POGODBO št. ……**

**o vključitvi osebe v izvajanje programa socialne aktivacije+**

**I. UVODNA DOLOČILA**

1. člen

(ugotovitvene določbe)

Pogodbene stranke uvodoma ugotavljajo, da:

* je Republika Slovenija, Ministrstvo za delo, družino, socialne zadeve in enake možnosti (v nadaljevanju: ministrstvo) dne 29. 3. 2024 objavilo Javni razpis za sofinanciranje projektov socialne aktivacije+ (Uradni list RS, št. 27/24; v nadaljevanju: javni razpis);
* javni razpis sofinancirata ministrstvo in Evropska unija iz sredstev Evropskega socialnega sklada plus. Javni razpis se izvaja v okviru Programa evropske kohezijske politike v obdobju 2021-2027 v Sloveniji, cilja politike 4 »Bolj socialna in vključujoča Evropa za izvajanje evropskega stebra socialnih pravic«, prednostne naloge 7 »Dolgotrajna oskrba in zdravje ter socialna vključenost«, specifičnega cilja ESO4.8 »Pospeševanje dejavnega vključevanja za spodbujanje enakih možnosti, nediskriminacije in aktivne udeležbe ter povečevanje zaposljivosti, zlasti za prikrajšane skupine (ESS+)«;
* je ministrstvo dne dd. mm. llll izdalo sklep, št. xxx, s katerim je potrdilo projekt »naziv«, na podlagi katerega bo med ministrstvom in upravičencem podpisana Pogodba št.: C2611-XX-XXXXXX o sofinanciranju projekta v okviru SKLOPA X »naziv« / je bila med ministrstvom in upravičencem podpisana Pogodba št.: C2611-XX-XXXXXX o sofinanciranju projekta v okviru SKLOPA X »naziv« (v nadaljevanju: pogodba o sofinanciranju);
* se ta pogodba sklepa z namenom vključitve udeleženca v program socialne aktivacije+ (v nadaljevanju: SA+).

**II. PREDMET POGODBE**

1. člen

(predmet pogodbe)

Predmet pogodbe je opredelitev medsebojnih odnosov ter pravic in obveznosti med upravičencem ter udeležencem v zvezi z vključitvijo udeleženca v program SA+.

1. člen

(namen in cilji izvajanja pogodbe)

(1) Udeleženec se vključuje v program SA+ z namenom izboljšanja socialne vključenosti in povečanja zaposlitvenih možnosti.

(2) Vključitev udeleženca v program SA+ zasleduje naslednje cilje:

* razvoj socialnih kompetenc,
* dvig funkcionalnih kompetenc za aktivno reševanje socialnih problematik,
* dvig motivacije in opolnomočenje za vstop na trg dela,
* dvig oziroma pridobitev delovnih kompetenc, tj. uporabnih znanj, spretnosti in sposobnosti za izboljšanje možnosti vstopa na trg dela.

(3) Udeleženec se ne šteje kot delovno aktivna oseba na podlagi zakona, ki ureja socialnovarstvene prejemke.

**III. TRAJANJE POGODBE**

1. člen

(trajanje vključitve udeleženca v program)

Program SA+, v katerega se vključi udeleženec, se (je) prične(l) izvajati z dnem dd. mm. llll in bo trajal 8 mesecev. Udeleženec se v program vključi z dnem dd. mm. llll.

**IV. DENARNI PREJEMKI IZ NASLOVA VKLJUČENOSTI V PROGRAM SA+**

1. člen

(denarni prejemki, izplačilo in upravičenost)

(1) V času vključitve v program SA+ lahko udeleženec pridobi pravico do izplačila naslednjih denarnih prejemkov:

* denarne nagrade,
* stroškov prevoza in
* stroškov prehrane.

(2) Pogoji za upravičenost do denarnih prejemkov, njihova višina in način izplačila so določeni v Pravilniku o določitvi pogojev za upravičenost ter višine in načina izplačila denarnih prejemkov, namenjenih osebam, vključenim v izvajanje programov socialne aktivacije (Uradni list RS, št. 115/23; v nadaljevanju: Pravilnik).

(3) Denarni prejemki iz prvega odstavka se pri uveljavljanju pravic iz javnih sredstev ne štejejo kot dohodek pri ugotavljanju materialnega položaja udeležencev.

**V. OBVEZNOSTI UPRAVIČENCA**

1. člen

(obveznosti upravičenca)

(1) Upravičenec se zavezuje, da bo:

* udeležencu izplačeval denarne prejemke iz prejšnjega člena in sicer pod pogoji upravičenosti, ki so določeni v Pravilniku;
* udeležencu zagotavljal brezplačno izvajanje vseh obveznih vsebin programa SA+;
* vključevanja v projektne aktivnosti ne bo pogojeval s članstvom v svoji organizaciji ali organizaciji projektnega partnerja;
* pri izvedbi programa SA+ udeležencu zagotavljal varnost in zdravje pri delu v skladu z veljavnimi predpisi o varnosti in zdravju pri delu;
* v času izvajanja II. modula programa SA+ udeleženca zavaroval za invalidnost in smrt skladno z veljavno zakonodajo;
* pred vključitvijo v aktivnosti pridobivanja praktičnih izkušenj za trg dela udeleženca seznanil z ukrepi, predpisanimi za varno delo;
* pripravil individualni izvedbeni načrt, ki se nanaša na vlogo, ki jo bo imel udeleženec v programu. Vsebina in postopek priprave individualnega izvedbenega načrta, spremljanje in poročanje glede napredka udeleženca ter postopki glede vnosa podatkov o udeležencu v posebno aplikacijo so podrobno določeni v Specifičnih navodilih upravičencem za izvajanje programov v okviru Javnega razpisa za sofinanciranje projektov socialne aktivacije+, objavljenih na spletni strani: <https://www.gov.si/drzavni-organi/ministrstva/ministrstvo-za-delo-druzino-socialne-zadeve-in-enake-moznosti/o-ministrstvu/urad-za-izvajanje-kohezijske-politike/>;
* zagotavljal, da v času vključenosti v program SA+ udeleženec ne bo opravljal dela, pri katerem bi bili podani elementi delovnega razmerja, skladno z določbami Zakona o delovnih razmerjih (Uradni list RS, št. [21/13](http://www.uradni-list.si/1/objava.jsp?sop=2013-01-0784), [78/13 – popr.](http://www.uradni-list.si/1/objava.jsp?sop=2013-21-2826), [47/15](http://www.uradni-list.si/1/objava.jsp?sop=2015-01-1930) – ZZSDT, [33/16](http://www.uradni-list.si/1/objava.jsp?sop=2016-01-1428) – PZ-F, [52/16](http://www.uradni-list.si/1/objava.jsp?sop=2016-01-2296), [15/17](http://www.uradni-list.si/1/objava.jsp?sop=2017-01-0741) – odl. US, [22/19](http://www.uradni-list.si/1/objava.jsp?sop=2019-01-0914) – ZPosS, [81/19](http://www.uradni-list.si/1/objava.jsp?sop=2019-01-3722), [203/20](http://www.uradni-list.si/1/objava.jsp?sop=2020-01-3772) – ZIUPOPDVE, [119/21](http://www.uradni-list.si/1/objava.jsp?sop=2021-01-2550) – ZČmIS-A, [202/21](http://www.uradni-list.si/1/objava.jsp?sop=2021-01-4069) – odl. US, [15/22](http://www.uradni-list.si/1/objava.jsp?sop=2022-01-0215), [54/22](http://www.uradni-list.si/1/objava.jsp?sop=2022-01-1186) – ZUPŠ-1, 114/23 in 136/23 – ZIUZDS; v nadaljevanju: ZDR-1);
* pri izvedbi projektnih aktivnosti upošteval kodeks etičnih načel v socialnem varstvu;
* o prekinitvi vključenosti v program, do katere bi prišlo iz razlogov na strani udeleženca, pisno obvestil strokovnega delavca na centru za socialno delo (v nadaljevanju: CSD) in/ali uradu za delo (v nadaljevanju: UD), v čigar evidenci je udeleženec voden, najkasneje v roku 3 (treh) dni od prekinitve;
* upošteval pritožbeni postopek, ki je skladno z internim aktom na voljo udeležencem programa SA+;
* vodil evidenco in dokumentacijo o delu z udeleženci. Vso dokumentacijo bo hranil skladno s predpisi o hrambi in varovanju osebnih podatkov;
* po uspešno zaključenem programu SA+ udeležencu izdal potrdilo o opravljenem programu, ki bo vsebovalo opis pridobljenih veščin in kompetenc. Udeleženec je uspešno zaključil program, če je bil v programu prisoten najmanj 60 % ur od zahtevane najmanjše obvezne prisotnosti udeleženca, določene v javnem razpisu za skupinski del posameznih modulov programa (individualne ure se ne štejejo v zahtevano kvoto ur za uspešen zaključek programa);
* izvajal druge naloge iz pogodbe o sofinanciranju, ki se vežejo na izvajanje določil te pogodbe.

**VI. OBVEZNOSTI UDELEŽENCA**

1. člen

(obveznosti udeleženca)

(1) Udeleženec se zavezuje, da:

* bo pravico do 10 (deset) prostih dni za počitek in rekreacijo izrabil v dogovoru z upravičencem;
* se bo redno udeleževal programa. Za neredno udeležbo v programu se šteje, če je udeleženec neopravičeno odsoten 3 (tri) zaporedne dni izvedbe programa ali če je v posameznem mesecu neopravičeno odsoten več kot 20 % ur od zahtevane najmanjše obvezne prisotnosti udeleženca, določene v javnem razpisu;
* bo za vse razloge neudeležbe takoj obvestil upravičenca in do konca meseca oziroma najpozneje v 3 (treh) dneh po prenehanju razloga za neudeležbo upravičencu predložil pisno izjavo in morebitno dokazilo (če udeleženec z njim razpolaga) o razlogih za opravičeno neudeležbo v programu (npr. bolniška odsotnost, vključitev v izobraževalne ali druge podobne aktivnosti, ki pripomorejo k razvijanju kariere udeleženca, odsotnosti zaradi osebnih okoliščin na podlagi 165. člena ZDR-1. Izjava mora vsebovati vzrok in datum odsotnosti ter mora biti podpisana s strani udeleženca. Udeleženec je lahko odsoten tudi zaradi drugega nepredvidljivega razloga, glede katerega upravičenec presodi, da je opravičljiv. V tem primeru upravičenec pripravi uradni zaznamek, ki mora vsebovati vzrok in datum odsotnosti;
* bo upravičencu sproti sporočal vse spremembe, ki bi lahko vplivale na potek izvajanja programa;
* med udeležbo v programu ne bo motil drugih udeležencev, ki bodo istočasno vključeni v program;
* bo ministrstvu takoj sporočil kakršnokoli kršitev te pogodbe, vezano na upoštevanje splošnih pravil v zvezi s časovnim potekom programa, izplačili ali druge kršitve pogodbe s strani upravičenca;
* bo ministrstvu in pristojni inšpekciji takoj pisno sporočil kakršnokoli kršitev predpisov, vezanih na zagotavljanje varnih in zdravih pogojev za izvajanje programa;
* bo ministrstvu in Socialni inšpekciji takoj pisno sporočil kakršnokoli kršitev, vezano na izvajanje programa v skladu s strokovnimi načeli.

(2) V primeru neizpolnjevanja pogodbenih obveznosti iz prejšnjega odstavka gre za kršitev pogodbe. V tem primeru je upravičenec dolžan udeležencu določiti rok za izpolnitev oziroma odpravo nepravilnosti. V kolikor udeleženec kljub pozivu upravičenca pogodbene obveznosti v roku ne izpolni, lahko upravičenec odstopi od te pogodbe in o tem obvesti strokovnega delavca na CSD in/ali UD, v čigar evidenci je udeleženec voden.

(3) Neizpolnjevanje pogodbenih obveznosti in odstop upravičenca od te pogodbe ne vplivata na pravice, ki jih je udeleženec pridobil na podlagi drugih zakonov s področja socialnega varstva.

(4) Udeleženec v primeru predčasnega odstopa od te pogodbe poda odstopno izjavo, v kateri pojasni spremenjene okoliščine, zaradi katerih ne more ali ne želi več obiskovati programa. V tem primeru izgubi pravico do izplačila denarnih prejemkov iz prvega odstavka 5. člena te pogodbe.

**VIII. DODATNA DOLOČILA**

1. člen

(uporaba in varstvo osebnih podatkov)

(1) Upravičenec je dolžan sprejeti postopke in ukrepe za zavarovanje osebnih podatkov udeleženca, in sicer na način, določen z zakonom, ki ureja varstvo osebnih podatkov in drugimi predpisi s tega področja.

(2) Upravičenec se zavezuje, da bo vse osebne podatke skrbno varoval in jih uporabljal izključno za namene, določene v 79.d členu Zakona o socialnem varstvu (Uradni list RS, št. 3/07– uradno prečiščeno besedilo, [23/07 – popr.](http://www.uradni-list.si/1/objava.jsp?sop=2007-21-1207), [41/07 – popr.](http://www.uradni-list.si/1/objava.jsp?sop=2007-21-2284), [61/10](http://www.uradni-list.si/1/objava.jsp?sop=2010-01-3350) – ZSVarPre, [62/10](http://www.uradni-list.si/1/objava.jsp?sop=2010-01-3387) – ZUPJS, [57/12](http://www.uradni-list.si/1/objava.jsp?sop=2012-01-2404), [39/16](http://www.uradni-list.si/1/objava.jsp?sop=2016-01-1707), [52/16](http://www.uradni-list.si/1/objava.jsp?sop=2016-01-2294) – ZPPreb-1, 15/17 – DZ, [29/17](http://www.uradni-list.si/1/objava.jsp?sop=2017-01-1524), [54/17](http://www.uradni-list.si/1/objava.jsp?sop=2017-01-2437), [21/18](http://www.uradni-list.si/1/objava.jsp?sop=2018-01-0887) – ZNOrg, [31/18](http://www.uradni-list.si/1/objava.jsp?sop=2018-01-1403) – ZOA-A, [28/19](http://www.uradni-list.si/1/objava.jsp?sop=2019-01-1329), [189/20](http://www.uradni-list.si/1/objava.jsp?sop=2020-01-3287) – ZFRO, [196/21](http://www.uradni-list.si/1/objava.jsp?sop=2021-01-3898) – ZDOsk, [82/23](http://www.uradni-list.si/1/objava.jsp?sop=2023-01-2528) in 84/23 – ZDOsk-1; v nadaljevanju: ZSV).

(3) Upravičenec zbira in obdeluje le tiste osebne podatke, ki so potrebni za dosego namena programa SA+. Upravičenec te podatke pošlje ministrstvu za vodenje zbirke podatkov na področju socialnega varstva iz 79.d člena ZSV. Podatki udeleženca se zbirajo na podlagi pisnega soglasja osebe oziroma njenega zakonitega zastopnika, neposredno od osebe oziroma njenega zakonitega zastopnika in od drugih upravljavcev zbirk podatkov, za katere je oseba oziroma njen zakoniti zastopnik podal pisno soglasje. Podatki iz centralne zbirke podatkov iz 79.d člena ZSV se hranijo pet let po prenehanju izvajanja programa, če posamezni zakon za določene podatke ne določa drugače.

(4) Za varovanje osebnih podatkov v zvezi z izvajanjem programa je upravičenec odškodninsko odgovoren, morebitna zloraba podatkov pa lahko pomeni tudi kazensko odgovornost kršitelja.

**IX. PREHODNE IN KONČNE DOLOČBE**

1. člen

(skrbnik pogodbe)

(1) Skrbnik pogodbe s strani upravičenca je Ime in Priimek.

(2) Upravičenec je dolžan udeleženca o spremembi skrbnika pogodbe pisno obvestiti v roku 3 (treh) delovnih dni od spremembe. Sprememba skrbnika pogodbe začne veljati z dnem, ko udeleženec prejme dopis upravičenca.

1. člen

(reševanje sporov)

Pogodbeni stranki se zavezujeta, da bosta morebitne spore, ki bi nastali v zvezi z izvajanjem te pogodbe, reševali sporazumno. V primeru, da sporazumna rešitev spora ni mogoča, se zadeva preda stvarno pristojnemu sodišču v …. /določiti glede na pristojnost sodišč in lokacijo/.

1. člen

(veljavnost pogodbe)

(1) Ta pogodba stopi v veljavo z dnem podpisa obeh pogodbenih strank.

(2) Ta pogodba je napisana v dveh enakih izvodih, od katerih prejme vsaka pogodbena stranka po en izvod.

|  |  |
| --- | --- |
| V \_\_\_\_\_\_\_\_\_\_\_\_\_\_\_\_\_\_\_  Dne \_\_\_\_\_\_\_\_\_\_\_\_\_\_\_\_ | V \_\_\_\_\_\_\_\_\_\_\_\_\_\_\_\_\_\_\_  Dne \_\_\_\_\_\_\_\_\_\_\_\_\_\_\_\_ |
| IME IN PRIIMEK UDELEŽENCA: | NAZIV UPRAVIČENCA: |
| \_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_ |